open-index/open-wikipedia-markdown huggingface dataset:
কুবার পেডি

thumb|কুবার পেডি শহর
thumb|ভূগর্বস্থ গির্জা
**কুবার পেডি** অস্ট্রেলিয়ার অ্যাডিলেড থেকে ৮৪৬ কিলোমিটার উত্তর পশ্চিমাঞ্চলের মরুভূমিতে অবস্থিত একটি ছোট শহর। কুবার পেডি শব্দ দুটি এসেছে স্থানীয় নাম কুপা পিটি থেকে যার বাংলা অর্থ সাদা মানুষের গর্ত।

২০১১ সালের আদমশুমারি অনুযায়ী এই শহরের জনসংখ্যা ১৬৯৫ জন (৯৫৩ জন পুরুষ, ৭৪২ জন নারী এবং অন্যান্য ২৭৪ জন)। এই শহরকে একসময় উপল পাথরের শহর বলা হত। বর্তমানে এই শহরের লোকজন মাটির তলায় বসবাস করে বলে একে ভূগর্ভস্থ নগরীও বলা হয়। রেস্তোরাঁ, বইয়ের দোকান, গির্জা, বিনোদন কেন্দ্র, ক্লাব, ব্যাংক, আর্ট গ্যালারি, মার্কেট কমপ্লেক্স সব কিছুই মাটির নিচে অবস্থিত। এটিই পৃথিবীর একমাত্র ভূগর্ভস্থ গরী। ১৯১৫ সালের ১ ফেব্রুয়ারি এখানে প্রথম উপল পাথর পাওয়া যায় তখন থেকেই এখান থেকে পৃথিবীর অনেক জায়গায় খুব উন্নত মানের উপল পাঠানো হচ্ছে। এছাড়া বর্তমানে এটি পর্যটকদেরও অগ্রহরে কেন্দ্রবিন্দু। এখানে প্রায় ৬০ টি উপল তোলার খনি রয়েছে যা পৃথিবীর সর্ববৃহৎ উপল উত্তলোনের জায়গা হিসেবে পরিচিত।

## খেলা
দিনের তাপমাত্রা অত্যধিক হওয়ায় কুবার পেডির লোকজন রাতের বেলা গল্ফ খেলে থাকে। শহরে একটি ফুটবল ক্লাবও আছে।

## তেলের মজুদ
left|thumb|ভূগর্বস্থ একটি অলংকারের দোকান
২০১৩ সালের এক গবেষণায় দেখা যায় কুবার পেডির পাশে আর্কারিনজা বেসিনে প্রচুর তেলের মজুদ আছে। গবেষণায় দেখা যায় এই মজুদ ৩.৫ এবং ২২৩ বিলিয়ন ব্যারেল তেল আছে যা অস্ট্রেলিয়াকে বিশ্বের অন্যতম তেল রপ্তানিকারক দেশ হিসেবে প্রতিষ্ঠা করবে।

## শহর নিয়ে চলচ্চিত্র
শহরের অন্যন্য বৈশিষ্ঠের জন্য এটি চলচ্চিত্র নির্মাতাদেরও আকৃষ্ট করেছে। ২০০৬ সালে এই শহরকে নিয়ে তৈরি হয় *উপল ড্রিমস* নামে একটি চলচ্চিত্র। এছাড়া ১৯৯১ সালের *আনটিল দ্য এন্ড অফ দ্য ওয়ার্ল্ড*, ১৯৯৪ সালের *দি অ্যাডভেঞ্চার অফ প্রিসকিল্লা কুইন অফ দ্য ডেজার্ট*। ডিসকভারি চ্যানেল এ ২৯ সেপ্টেমবার, ২০১২ সালে এই শহর নিয়ে একটি পর্ব প্রচার করা হয়।

## আবহাওয়া
কুবার পেডির অবস্থান মরূভুমির কাছে হওয়ায় দিনের বেলা এখানে তাপমাত্রা থাকে ৫০ ডিগ্রি সেলসিয়াস আবার রাতে থাকে প্রচন্ড ঠান্ডা।

## বহিঃসংযোগ

* Official website from The District Council of Coober Pedy & the Coober Pedy Retail Business & Tourism Association
* Photographs of Coober Pedy in 1994, National Library of Australia

## তথ্যসূত্র

বিষয়শ্রেণী:অস্ট্রেলিয়ার শহর
বিষয়শ্রেণী:অস্ট্রেলিয়ার দর্শনীয় স্থান
বিষয়শ্রেণী:অস্ট্রেলিয়ার বিশ্ব ঐতিহ্যবাহী স্থান
বিষয়শ্রেণী:মরুভূমির শহর
বিষয়শ্রেণী:খনির শহর
রুম ৩৯

**রুম ৩৯**, (*ডিভিশন ৩৯*, *বুরো ৩৯* অথবা *অফিস ৩৯* নামেও পরিচিত) উত্তর কোরিয়ার সরকারি একটি গোপন সংস্থা। এটি উত্তর কোরিয়ার ন্যাশনাল ডিফেন্স কমিশনের চেয়ারম্যান কিম জং উনের জন্য বৈদেশিক মুদ্রা অর্জনের পথ। এই সংস্থাটির কাছে ৫ বিলিয়ন এর উপর মুদ্রা জমা আছে। এছাড়া এটি অর্থ সংক্রান্ত অনেক অনৈতিক কাজের সাথে জড়িত বলে মনে করা হয়।

অনেকে মনে করে রুম ৩৯ কিম জং উনের ক্ষমতাকে আরো বৃদ্ধি করছে এবং উত্তর কোরিয়ার পরমাণু প্রকল্পের জন্য অর্থ সংগ্রহের কাজ করছে। বিশ্বাস করা হয় পিয়ংইয়ং এ ওয়ার্কার্স পার্টির ভবনেই এর অবস্থান যা কিম জং উনের প্রসাদ থেকে খুব দূরে নয়।

## ইতিহাস
১৯৭০ সালে রুম ৩৯ গঠন করা হয়েছিল। এর গঠনের উদ্দেশ্য ও নামকরনের ইতিহাস জানা যায়নি। বিভিন্ন রকমের নিষিদ্ধ অস্ত্র কেনাবেচা এবং সুইস ব্যাংকের কিছু অ্যাকাউন্টের মাধ্যমে পুরো পৃথিবীতে ইন্স্যুরেন্স ফ্রডের জন্য এই সংস্থাটিকে দায়ী করা হয়। কিন্তু জনশ্রুতি আছে চীন ও সুইজারল্যান্ডের ১০ থেকে ২০ টি ব্যাংক একাউন্টের মাধ্যমে এ প্রতিষ্ঠানের সাথে অর্থ লেনদেন হত। রুম-৩৯ এর অধীনে ১২০ টি বিদেশী বাণিজ্যিক প্রতিষ্ঠান আছে যা সরাসরি কিম জং উনের নিয়ন্ত্রণে। এছাড়া আমেরিকান ডলারের নকল প্রতিলিপি তৈরির অভিযোগও আছে এই সংস্থার উপর।

## তথ্যসূত্র

## আরো পড়ুন
* 
* Michael Breen (author), *Kim Jong-il: North Korea's Dear Leader*, John Wiley and Sons (January, 2004), hardcover, 228 pages, 

বিষয়শ্রেণী:সরকারি সংস্থা
বিষয়শ্রেণী:উত্তর কোরিয়ার সরকারি সংস্থা
বিষয়শ্রেণী:পিয়ংইয়াং
বিষয়শ্রেণী:উত্তর কোরিয়ার অর্থনীতি
বিষয়শ্রেণী:উত্তর কোরিয়া সরকার
বিষয়শ্রেণী:রাজনৈতিক দুর্নীতি
মহাজোট (বাংলাদেশ)

বাংলাদেশ আওয়ামী লীগ, জাতীয় পার্টি (জাপা), জাতীয় সমাজতান্ত্রিক দল, বাংলাদেশের ওয়ার্কার্স পার্টি, লিবারেল ডেমোক্রেটিক পার্টি, বাংলাদেশের সাম্যবাদী দল (মার্কসবাদী-লেনিনবাদী) এবং আরও ৮টি দল মিলে মোট ১৪টি রাজনৈতিক দলের জোটকে মহাজোট বলা হয়। লিবারেল ডেমোক্রেটিক পার্টি নির্বাচনের আগে মহাজোট থেকে বেরিয়ে আসে এবং স্বাধীনভাবে নির্বাচনে অংশগ্রহণ করে।

## ইতিহাস
২০০৪ সালের ২১ আগস্ট ঢাকার শহীদ আবরার ফাহাদ এভিনিউতে আওয়ামী লীগের সমাবেশে গ্রেনেড হামলার পর বিরোধীদলীয় অন্যান্য রাজনৈতিক সংগঠন গুলোকে নিয়ে জোট গঠনের প্রক্রিয়া শুরু হয়। ওই বছরই ২৩ দফা ঘোষণা দিয়ে ১৪ দলীয় জোটের যাত্রা শুরু হয়।

প্রথমে আওয়ামী লীগ, জাতীয় সমাজতান্ত্রিক দল (জাসদ), ন্যাশনাল আওয়ামী পার্টি (ন্যাপ) ও ১১ দল মিলে জোট গঠিত হয়। তবে, জোট গঠনের পর পরই ১১ দল ভেঙে বাংলাদেশের কমিউনিস্ট পার্টি (সিপিবি), বাংলাদেশের সমাজতান্ত্রিক দল (বাসদ)সহ কয়েকটি দল বেরিয়ে যায়। রয়ে যায় ওয়ার্কার্স পার্টি ও গণফোরামসহ কয়েকটি দল। তবুও জোটটি ১৪ দল নামেই পরিচিত।

২০০৭ সালের রাজনৈতিক পটপরিবর্তনে জোট থেকে ড. কামাল হোসেনের নেতৃত্বাধীন গণফোরাম ত্যাগ করে। পরের বছর, ২০০৮ জাতীয় নির্বাচনের আগে আনোয়ার হোসেন মঞ্জুর নেতৃত্বাধীন জাতীয় পার্টি (জেপি) ও নজিবুলবশর মাইজভাণ্ডারীর নেতৃত্বাধীন তরিকত ফেডারেশন জোটে যোগ দেয়। ২০১৩ সালে ও ২০১৯ সালে জাতীয় পার্টি (জাপা) জোট ত্যাগ করে। ২০১৬ সালে ইনুর জাসদ বিভক্ত হয়ে গেলে বাদল–আম্বিয়া নেতৃত্বাধীন বাংলাদেশ জাসদ জোট ত্যাগ করে। 

এছাড়া গণতন্ত্রী পার্টি, সাম্যবাদী দল, বাংলাদেশের সমাজতান্ত্রিক দল (বাসদ-রেজাউর), গণতান্ত্রিক মজদুর পার্টি, কমিউনিস্ট কেন্দ্র, গণআজাদী লীগ ও ন্যাপ (মোজাফফর) ১৪ দলের অন্তর্গত। 

## শরিক দলের তালিকা
* বাংলাদেশ আওয়ামী লীগ
* জাতীয় পার্টি (এরশাদ), প্রধান-গোলাম মোহাম্মদ কাদের
* জাতীয় পার্টি (মঞ্জু), প্রধান-আনোয়ার হোসেন মঞ্জু
* বাংলাদেশের ওয়ার্কার্স পার্টি, প্রধান-রাশেদ খান মেনন
* গণতন্ত্রী পার্টি, প্রধান-নুরুর রহমান সেলিম
* গণ আজাদী লীগ, প্রধান-হাজি আবদুস সামাদ
* বাংলাদেশের সমাজতান্ত্রিক দল - বিএসডি (রেজাউর)
* বাংলাদেশের সাম্যবাদী দল (মার্কসবাদী-লেনিনবাদী), প্রধান-দীলিপ বড়ুয়া
* ন্যাশনাল আওয়ামী পার্টি- ন্যাপ (মোজাফফর)
* গণতান্ত্রিক মজদুর পার্টি, প্রধান-জাকির হোসেন
* জাতীয় সমাজতান্ত্রিক দল (জাসদ), প্রধান-হাসানুল হক ইনু
* শ্রমিক কৃষক সমাজবাদী দল
* বাংলাদেশ তরিকত ফেডারেশন 
* কমিউনিস্ট কেন্দ্র

## নবম জাতীয় সংসদ নির্বাচন, ২০০৮

**মোট আসন**: ৩০০
* মহাজোট: ২৬৩
* চারদলীয় জোট: ৩৩
* নির্দদলীয় এবং অন্যান্য: ৪

## দশম জাতীয় সংসদ নির্বাচন, ২০১৪

**মোট আসন**: ৩০০
* মহাজোট: ২৮০
* নির্দদলীয় এবং অন্যান্য: ২০

## একাদশ জাতীয় সংসদ নির্বাচন, ২০১৮

**মোট আসন**: ৩০০
* মহাজোট: ২৮৮
* নির্দদলীয় এবং অন্যান্য: ১২

## দ্বাদশ জাতীয় সংসদ নির্বাচন, ২০২৪

**মোট আসন**: ৩০০
* আওয়ামী লীগ ও শরিক দল: ২২৬
* জাতীয় পার্টি: ১১
* স্বতন্ত্র: ৬২
* বাংলাদেশ কল্যাণ পার্টি: ১

## আরও দেখুন
* ১৮ দলীয় ঐক্যজোট

## তথ্যসূত্র

বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বাংলাদেশে রাজনৈতিক দলের জোট
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:বাংলাদেশ আওয়ামী লীগ
বিষয়শ্রেণী:বাংলাদেশের সমাজতান্ত্রিক দল
জাফর ইকবাল (দ্ব্যর্থতা নিরসন)

**জাফর ইকবাল** নামটি দিয়ে বোঝানো হতে পারে:
* মুহম্মদ জাফর ইকবাল, লেখক ও অধ্যাপক
* জাফর ইকবাল (অভিনেতা)
* জাফর ইকবাল (ফুটবলার), বাংলাদেশ জাতীয় ফুটবল দলের একজন খেলোয়াড়
* জাফর ইকবাল (ফিল্ড হকি খেলোয়াড়)
সর্বজিৎ সিং

**সর্বজিৎ সিং** ভারতের হয়ে গুপ্তচরবৃত্তির অভিযোগে পাকিস্তানে কারাবন্দী ভারতীয় নাগরিক যিনি লাহোর ও মুলতানে বোমা হামলার ঘটনায় অভিযুক্ত মৃত্যুদণ্ড প্রাপ্ত আসামী ছিলেন। ১৯৯০ সাল থেকে লাহোর কারাগারে বন্দি ছিলেন তিনি। এর আগে সর্বজিৎ সিংকে মুক্তি দিতে পাকিস্তানের কাছে আনুষ্ঠানিক আহ্বান জানিয়েছিল নয়াদিল্লি। ৪৯ বছর বয়সী এই বন্দিকে ভারতে সর্বোচ্চ স্বাস্থ্য সেবা গ্রহণের সুবিধার্থে স্থানান্তরেরও আহ্বান জানিয়েছিল ভারত সরকার।

## বোমা হামলা
২২ বছর আগে ১৯৯১ সালে পাকিস্তানে গ্রেপ্তার হন ভারতীয় নাগরিক সর্বজিৎ। তারপর থেকেই তিনি সেখানে বন্দী ছিলেন। তার বিরুদ্ধে ভারতের হয়ে গোয়েন্দাগিরি ও লাহোর ও মুলতানে সিরিজ বোমা হামলা চালিয়ে ১৪ জনকে হত্যার অভিযোগ আনা হয়।

## মৃত্যুদণ্ড
বোমা হামলার অভিযোগে সর্বজিৎকে মৃত্যুদণ্ডের শাস্তি দেয় পাকিস্তান আদালত। পরিবারের দাবি সর্বজিত সিং একজন কৃষক। তাকে ভুল করে চিহ্নিত করা হয়েছে। পাকিস্তানে ওই বোমা হামলার ৩ মাস পরে সর্বজিৎ অবস্থান করেন। পরিবারের এমন দাবি সত্বেও বিচারে তার মৃত্যুদণ্ড হয়।

## মৃত্যুদণ্ডাদেশ স্থগিত
ভারতীয় প্রধানমন্ত্রী মনমোহন সিংয়ের অনুরোধে পাকিস্তানের তৎকালীন প্রেসিডেন্ট পারভেজ মুশাররফ সর্বজিতের মৃত্যুদণ্ডাদেশ স্থগিত করেন। এরপর পাকিস্তান পিপলস পার্টি নেতৃত্বাধীন পাক সরকার অনির্দিষ্টকালের জন্য সর্বজিতের প্রাণদণ্ড কার্যকরের প্রক্রিয়া স্থগিত করে দেয়।

## মৃত্যু
কোট লাখপাত জেলে মৃত্যদণ্ডপ্রাপ্ত অপর দুই কারাবন্দির হামলায় আহত হন সর্বজিত। কারা-কর্মকর্তা মুনওয়ার আলি জানান, “মুদাসসির এবং আমিরের সঙ্গে চা পান করছিলেন সর্বজিত। এসময় কোনো একটি বিষয় নিয়ে উত্তপ্ত বাক্য বিনিময়ের পর তারা ইট নিয়ে হামলা চালায় সর্বজিতের ওপর।” ভারতীয় সময় রাত দেড়টা নাগাদ লাহোরের জিন্না হাসপাতালে মৃত্যু হয় সর্বজিতের৷ চিকিত্সকরা জানিয়েছেন, হৃদযন্ত্র বিকল হয়েই তার মৃত্যু হয়েছে৷ 

## বিক্ষোভ
সর্বজিতের মৃত্যুর খবর ছড়িয়ে পড়ায় তার নিজ শহর পাঞ্জাবের ভিখিউইন্ডসহ বেশ কিছু শহরে প্রতিবাদ বিক্ষোভ ছড়িয়ে পড়েছে।

## তথ্যসূত্র

## বহিঃসংযোগ

* Free Sarabjit Singh Website 
* The Sarabjit Case

বিষয়শ্রেণী:১৯৬৩-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:পাঞ্জাবি ব্যক্তি
বিষয়শ্রেণী:রিসার্চ অ্যান্ড অ্যানালাইসিস উইংয়ের ব্যক্তি
বিষয়শ্রেণী:১৯৯০-এ পাকিস্তান
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:ভারতীয় সন্ত্রাসী
বিষয়শ্রেণী:ভারতীয় শিখ
বিষয়শ্রেণী:১৯৬০-এর দশকে জন্ম
বিষয়শ্রেণী:বিদেশে খুন হওয়া ভারতীয় ব্যক্তি
বিষয়শ্রেণী:পাকিস্তানি কারা হেফাজতে মারা যাওয়া ব্যক্তি
বিষয়শ্রেণী:ভারতীয় গুপ্তচর
রাখাইন ভাষা

**রাখাইন ভাষা** অত্যন্ত প্রাচীন ও সমৃদ্ধ। এটি মূলত মারমার বা মারমাগ্রী বা বড়ুয়া  একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে। প্রমিত বর্মী ভাষার সঙ্গে এর মিল রইলেও স্বতন্ত্র আঞ্চলিক বৈচিত্র রয়েছে।

## ইতিহাস
মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’

আদি ব্রাহ্মীলিপিতে পালি ভাষায় ‘আরাখা’ অর্থাৎ রক্ষিতা বা রক্ষক শব্দ থেকে রাখাইন শব্দের উৎপত্তি।

## ভৌগোলিক বিস্তার
বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে। প্রধানত রাখাইন রাজ্যের রাজধানী সিতওয়ে ও তার আশপাশের শহরে ভাষাটির প্রচলন আছে।

## ধ্বনিব্যবস্থা
রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।

## তথ্যসূত্র

বিষয়শ্রেণী:বার্মিশ ভাষা
বিষয়শ্রেণী:মিয়ানমারের ভাষা
বিষয়শ্রেণী:বাংলাদেশের ভাষা
বিষয়শ্রেণী:ভারতের ভাষা
সাই (দক্ষিণ কোরীয় শিল্পী)

**পার্ক জায়ে-সাং** যিনি **সাই** নামেই বেশি পরিচিত দক্ষিণ কোরীয় শিল্পী। গ্যাংনাম স্টাইল ও জেন্টলম্যান দিয়ে বিশ্ববাসীকে মাত করে দিয়েছেন এ শিল্পী। দুটি গানেই ইউটিউবে শতকোটিরও বেশি হিট পড়ে।

## তথ্যসূত্র

## বহিঃসংযোগ

* Official website

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কে-পপ সঙ্গীতশিল্পী
বিষয়শ্রেণী:দক্ষিণ কোরীয় ইউটিউবার
বিষয়শ্রেণী:পুরুষ ইউটিউবার
বিষয়শ্রেণী:বার্কলি কলেজ অব মিউজিকের প্রাক্তন শিক্ষার্থী
বিষয়শ্রেণী:এমটিভি ইএমএ বিজয়ী
বিষয়শ্রেণী:রিপাবলিক রেকর্ডসের শিল্পী
বিষয়শ্রেণী:স্কুল বয় রেকর্ডসের শিল্পী
বিষয়শ্রেণী:ইউনিভার্সাল মিউজিক গ্রুপের শিল্পী
বিষয়শ্রেণী:দক্ষিণ কোরীয় চলচ্চিত্র অভিনেতা
বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজি ভাষার দক্ষিণ কোরীয় সঙ্গীতশিল্পী
বিষয়শ্রেণী:গ্র্যান্ড প্রাইজ গোল্ডেন ডিস্ক পুরস্কার প্রাপক
বিষয়শ্রেণী:গ্র্যান্ড প্রাইজ সিউল সঙ্গীত পুরস্কার প্রাপক
বিষয়শ্রেণী:কোরীয় সঙ্গীত পুরস্কার বিজয়ী
বিষয়শ্রেণী:মেলন সঙ্গীত পুরস্কার বিজয়ী
বিষয়শ্রেণী:মামা পুরস্কার বিজয়ী
বিষয়শ্রেণী:সিউলের সঙ্গীতশিল্পী
বিষয়শ্রেণী:দক্ষিণ কোরীয় হিপ হপ সঙ্গীতশিল্পী
বিষয়শ্রেণী:দক্ষিণ কোরীয় পুরুষ র‌্যাপার
বিষয়শ্রেণী:দক্ষিণ কোরীয় পপ গায়ক
বিষয়শ্রেণী:দক্ষিণ কোরীয় রেকর্ড প্রযোজক
বিষয়শ্রেণী:দক্ষিণ কোরীয় গায়ক-গীতরচয়িতা
বিষয়শ্রেণী:নৃত্য-পপ সঙ্গীতজ্ঞ
বিষয়শ্রেণী:দক্ষিণ কোরীয় সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর দক্ষিণ কোরীয় গায়ক
জেন্টলম্যান

**জেন্টলম্যান** দক্ষিণ কোরীয় র‌্যাপ শিল্পী সাইয়ের গান যার লাইনগুলো এমন, *আই অ্যাম আ পার্টি মাফিয়া/ আই অ্যাম আ মাদার ফাদার জেন্টলম্যান*। সিউলের ওয়ার্ল্ড কাপ স্টেডিয়ামে ‘জেন্টলম্যান’ নিয়ে প্রথম পারফরম্যান্স করেন এ গায়ক। এ গানের সঙ্গে আগের মতোই অদ্ভুত ভঙ্গিতে নাচতে দেখা যায় সাইকে।

## রেকর্ড
‘জেন্টেলম্যান’ ইউটিউবে পোস্ট করার প্রথম দিনেই গানটির ভিডিও দেখেছে প্রায় দুই কোটি মানুষ। এর মাধ্যমে ইউটিউবে এক দিনে সবচেয়ে বেশি দেখা ভিডিও হিসেবে রেকর্ড গড়েছে ‘জেন্টেলম্যান’। এ ছাড়া গত সপ্তাহে বিলবোর্ডের সেরা ১০০ গানের মধ্যে পঞ্চম স্থান দখল করেছে সাইয়ের জেন্টেলম্যান।

## জেন্টেলম্যান
জেন্টেলম্যান গানের ভিডিওতে দক্ষিণ কোরিয়ার রাজধানী সিউলের বিভিন্ন রেস্তোরাঁ থেকে শুরু করে বিপণিবিতান, সুইমিং পুল ও গ্রন্থাগারে নাচতে দেখা গেছে সাইকে। এই গানটিতে কোরিয়ার ঐতিহ্যবাহী নাচকে প্রাধান্য দেয়া হয়েছে। কোরিয়ার সবার কাছে নাচটি সুপরিচিত হলেও বিশ্বের অন্যান্য দেশের মানুষ এ নাচ আগে তেমনটা দেখেনি। ‘জেন্টেলম্যান স্টাইল’ ইউটিউবের মাধ্যমে সারা বিশ্বের মানুষ দেখেছে।

## নিষিদ্ধ
গানটির ভিডিওতে সাইয়ের বিতর্কিত কিছু কর্মকাণ্ড চিত্রিত হওয়ায় দক্ষিণ কোরিয়ায় নিষিদ্ধ ঘোষণা করা হলেও দিন দিন বেড়েই চলেছে এর দর্শকসংখ্যা। দক্ষিণ কোরিয়ার অন্যতম বড় প্রতিষ্ঠান “দ্য কোরিয়ান ব্রডকাস্টিং সিস্টেম” তাদের এ গানের মিউজিক ভিডিওটির বিরুদ্ধে জনসম্পত্তিকে অবমাননা করার অভিযোগ এনে সেখানে সম্প্রচার বন্ধের নিষেধাজ্ঞা আরোপ করে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:অভিনব গান
বিষয়শ্রেণী:২০১৩-এর একক
বিষয়শ্রেণী:ভাইরাল ভিডিও
বিষয়শ্রেণী:২০১৩-এর গান
টুইংকল, টুইংকল, লিটল স্টার

**টুইংকল টুইংকল লিটল স্টার** শিশু শ্রেণিতে পঠিত সবচেয়ে জনপ্রিয় ছড়া। ইংলেন্ডের *[[জেন টেইলর ( ইংরেজ কবি )|জেন টেইলর]]* **লিটল স্টার** শিরোনামে ছড়াটি লিখেন। ১৮০৬ সালে নার্সারীর শিশুদের জন্য জেন টেইলর ও তার বোন আনা প্রথম ছড়াটি প্রকাশ করেন। ১৭৬১ সালে ফ্রান্সে *আ! ভোয়াস দিরাই-জি মামান* নামে ছড়াটির মেলডি তৈরি করা হয়। ইংরেজিতে প্রকাশের পর থেকে এটি ব্যাপক জনপ্রিয়তা অর্জন করে।

ছড়াটি মোট বিশ লাইনের ৫টি পংক্তিতে বিভক্ত। এর প্রথম চার লাইন সবচেয়ে বেশি জনপ্রিয়।

## লিরিকস সমূহ
 



     টুইংকল, টুইংকল, লিটল স্টার,
     হাউ আই ওয়ানডার হুয়াট ইউ আর।
     আপ অ্যাবাব দ্য ওয়ার্ল্ড সো হাই,
     লাইক অ্য ডায়মন্ড ইন দ্য স্কাই।

     হয়েন দ্য ব্ল্যাজিং সান ইজ গন,
     হয়েন হি নাথিং সাইনস আপন,
     দ্যান ইউ শ্যু ইউর লিটল লাইট,
     টুইংকল, টুইংকল, অল দ্য নাইট।

     দেন দ্য ট্রাভেলার ইন দ্য ডার্ক,
     থ্যাংক্সস ইউ ফর ইউর টিনি স্পার্ক,
     হি কোড নট সি হুইস ওয়ে টু গো,
     ইফ ইউ ডিড নট টুইংকেল সো।

     ইন দ্য ডার্ক ব্লো স্কাই ইউ কিপ,
     এন্ড ওফেন থ্রো মাই সারটেইন পিপ,
     ফর ইউ নেভার সাট ইউর আই,
     'টিল দ্য সান ইজ ইন দ্য স্কাই।

     এজ ইউর ব্রাইট এন্ড টিনি স্পার্ক,
     লাইটস দ্য ট্রাভেলার ইন দ্য ডার্ক।
     দ্যু আই ন্যোও নট হুয়াট ইউ আর,
      টুইংকল, টুইংকল, লিটল স্টার।

      টুইংকল, টুইংকল, লিটল স্টার।
     হাউ আই ওয়ানডার হুয়াট ইউ আর।
     আপ অ্যাবাব দ্য ওয়ার্ল্ড সো হাই,
     লাইক অ্য ডায়মন্ড ইন দ্য স্কাই।

     টুইংকল, টুইংকল, লিটল স্টার।
     হাউ আই ওয়ানডার হুয়াট ইউ আর।
     হাউ আই ওয়ানডার হুয়াট ইউ আর।
      


## অন্যান্য লিখিত সংস্করণ
অতিরিক্ত বিকল্প সংস্করণও রয়েছে যেমন ১৮৯৬ সাল থেকে মিলড্রেড জে. হিল কর্তৃক “সং স্টোরিস ফর দ্যা কিন্ডারগার্টেন”।



     টুইংকল, টুইংকল, লিটল স্টার,
     হাউ উই ওয়ানডার হুয়াট ইউ আর।
     আপ অ্যাবাব দ্য ওয়ার্ল্ড সো হাই,
     লাইক অ্য ডায়মন্ড ইন দ্য স্কাই।

     হয়েন দ্য গ্লোরিয়াস সান হেজ সেট,
     এন্ড দ্য গ্রাস উইথ ডিউ ইজ ওয়েট,
     দেন ইউ শো ইওর লিটল লাইট,
     টুইংকল, টুইংকল, অল দ্য নাইট।

     হয়েন দ্য গোল্ডেন সান ডোথ রাইজ,
     ফিলস উইথ সাইনিং লাইট দ্য স্কাইস,
     দেন ইউ ফেড অ্যাওয়ে ফ্রম সাইট,
     সাইন নো মোর ‘টিল কামস দ্য নাইট।



## তথ্যসূত্র

## বহিঃসংযোগ

* Wikifonia উপর শিট সঙ্গীত
* Lullabies of Europe/Languages from the Cradle A European Union, government funded, education project to collect lullabies (in their native language) from across Europe - includes samples in 7 languages.
* BBC Radio 4 Woman's Hour, article (with audio)

বিষয়শ্রেণী:ইংরেজি শিশুতোষ ছড়া
বিষয়শ্রেণী:নক্ষত্রসম্পর্কিত ছড়া
বিষয়শ্রেণী:ইংরেজ শিশুতোষ গান
বিষয়শ্রেণী:ঐতিহ্যবাহী শিশুতোষ গান
বিষয়শ্রেণী:লাল্যাবি
সান সিরো

**স্তাদিও জুজেপ্পে মেয়াচ্চা** যা সান সিরো হিসাবে পরিচিত, সান সিরো জেলা, মিলান ইতালিতে অবস্থিত একটি ফুটবল স্টেডিয়াম। এটি এসি মিলান এবং ফুটবল ক্লাব ইন্টারন্যাজিওন্যালে মিলানো, দুই দলেরই হোম গ্রাউন্ড। ৩ মার্চ ১৯৮০ সালে স্টেডিয়ামের নাম ২ বারের বিশ্বকাপ জয়ী (১৯৩৪, ১৯৩৮), আন্তর্জাতিক এবং সংক্ষিপ্ত সময় মিলান হয়ে খেলা জুজেপ্পে মেয়াচ্চার সম্মানে নামে নামকরণ করা হয়। এটি উয়েফা পাঁচ তারকা স্টেডিয়াম ছিল, যা শ্রেণিবিন্যাসের একটি নতুন ব্যবস্থার কারণে বাতিল হয়ে যায়।

## ইতিহাস
স্টেডিয়ামের নির্মাণ কাজ ১৯২৫ সালে মিলানের জেলা সান সিরোতে শুরু হয়, তখন এর নাম ছিল "নুউভ স্তাদিও কালচিস্তিকো সান সিরো" (সান সিরো নতুন ফুটবল স্টেডিয়াম)।

## সঙ্গীত ইভেন্ট

## তথ্যসূত্র

বিষয়শ্রেণী:ফুটবল মাঠ
বিষয়শ্রেণী:সেরিয়ে আ-এর মাঠ
বিষয়শ্রেণী:অলিম্পিক স্টেডিয়াম
ইয়ামান্টা পর্বত

**ইয়ামান্টা পর্বত** () রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ **শয়তান**। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি।

১৯৯০ সালের শেষ দিকে বরিস ইয়েলৎসিনের শাসনামলে যখন সোভিয়েত ইউনিয়ন ভেঙে যায় তখনকার সময়ই আমেরিকা সেটেলাইট ইমেজের সাহায্যে ইয়ামান্টার কিছু ছবি তুলেছিল। ছবিগুলো পর্যবেক্ষণ করে তারা ধারণা করে এই পর্বতমালার ভেতর রাশিয়া কোন গোপন কাজের জন্য খনন কাজ চালাচ্ছে। *বলেরেস্ক-১৫* এবং *বলেরেস্ক-১৬* নামের দুটি দুর্গ এই প্রজেক্ট এর উপরের অংশে এবং সম্ভবত ১৯৯৫ সালে আলকিনো-২ নামে আরো একটি দুর্গ মিলিটারি শহর মজেগোরিইর আশেপাশে কোথাও তৈরি করা হয়। এ অঞ্চলে ৩০ হাজারের মতো কর্মচারী কাজ করছে বলে ধারণা করা হয়। আমেরিকান সরকারর বারবার এই প্রকল্প সম্পর্কে রাশিয়াকে প্রশ্ন করলেও রাশিয়া সরকার ইয়ামান্টা পর্বত সম্পর্কে এক এক সময় ভিন্ন ভিন্ন উত্তর দিয়েছে। রাশিয়ার ভাষ্য অণুযায়ি এটা তাদের খনিজ পদার্থ আহরণের স্থান, রাশিয়ার সঞ্চিত ধন রাখার ভাণ্ডার, খাদ্যভাণ্ডার এবং পারমাণবিক যুদ্ধ শুরু হলে যাতে রাশিয়ার নেতারা এখানে অশ্রয় নিতে পারে। ইয়ামান্টা সম্পর্কে ১৯৯৬ সালের এক প্রশ্নের জবাবে রাশিয়ার প্রতিরক্ষা বিভাগ বিবৃতিতে বলে, বিদেশী সংবাদমাধ্যম গুলোতে ইয়ামান্টা সম্পর্কে যা রেখা হচ্ছে তার কোন অস্তিত্ত নেই। যাইকোক, এটি রাশিয়ার আভ্যন্তরিন নিরাপত্তা বৃদ্ধির জন্য তৈরি করা হয়েছে। এই প্রকল্পে যাতায়াতের মাধ্যম হিসেবে একটি বড় রেল লাইন আছে তবে সেটি শুধু প্রকল্পের সাথে সংশ্লিষ্ট ব্যক্তিদের জন্য। বহিরাগতের প্রবেশ এখানে সম্পূর্ণ নিষেধ।

ইয়ামান্টা রাশিয়ার সর্বশেষ পারমাণবিক গবেষণা কেন্দ্র চেলিয়াবিন্সক-৭০ এর খুব কাছে অবস্থিত বলে অনেকের ধারণা এটি রাশিয়ার একটি পারমাণবিক অস্ত্রের গুদাম। ১৯৯৬ সালের রাশিয়ার সংবাদমাধ্যমের খবর অণুযায়ি এটা হল একটি অটোমেটিক কমান্ড স্ট্রাকচার যেখান থেকে পারমাণবিক যুদ্ধ শুরু হলে নিজে নিজেই মিসাইল চালু হবে।

## আরও দেখুন
* এরিয়া ৫১

## তথ্যসূত্র

## বহিঃসংযোগ
* Yamantau on PANORAMIO
* Yamantau
* What's going on in the Yamantau mountain complex?
* The Return of the Doomsday Machine?

বিষয়শ্রেণী:রাশিয়ার পর্বত
বিষয়শ্রেণী:রাশিয়ার গোপন দুর্গ
রাসেল টিফিন

**রাসেল ব্লেয়ার টিফিন** (; জন্ম: ৪ জুন, ১৯৫৯) রোডেশিয়ার সলিসবারিতে জন্মগ্রহণকারী বর্তমান একদিনের আন্তর্জাতিক ক্রিকেট আম্পায়ার। পূর্বে তিনি টেস্ট ক্রিকেটে আম্পায়ারিত্ব করেছেন। ১৯৯৫ সাল থেকে তিনি আইসিসি’র সেরা আম্পায়ার তালিকায় সদস্য হিসেবে রয়েছেন। ২০০৮ সালের বসন্তে শুরু হওয়া নতুন ঘরানার ইন্ডিয়ান প্রিমিয়ার লিগের অন্যতম আম্পায়ার ছিলেন তিনি।

## প্রারম্ভিক জীবন
দেশের উত্তরাঞ্চলীয় টেঙ্গুই এলাকায় বসবাসকারী তার পরিবারের সদস্যরা কৃষক ছিলেন। ব্যাঙ্কেট প্রাথমিক বিদ্যালয় এবং হারারেতে অবস্থিত প্রিন্স এডওয়ার্ড হাইস্কুল অধ্যয়ন করেন টিফিন। সেখানে খেলার মাঠে উইকেটরক্ষক-ব্যাটসম্যানের ভূমিকায় অবতীর্ণ হতেন তিনি। তিন বছর সামরিক বাহিনীতে চাকুরি করে তিনি ম্যাশোনাল্যান্ড দলের পক্ষ হয়ে খেললেন। এছাড়াও, ক্যাস্ট্রল জিম্বাবুয়ে দলের ম্যানেজার ছিলেন। ১৯৮৬ সালে আম্পায়ার হয়েছিলেন কিন্তু মে, ২০০২ সাল পর্যন্ত চাকুরি চালিয়ে যান। এরপর তিনি পূর্ণাঙ্গকালীন আম্পায়ার নিযুক্ত হন।

## আম্পায়ার জীবন
২০০১ সালের এপ্রিল মাসে রাসেল টিফিন আইসিসি’র সেরা আম্পায়ার তালিকার অন্যতম সদস্যরূপে মনোনীত হন। ফেব্রুয়ারি, ২০০৪ সালে অশোকা ডি সিলভা ও ডেভিড অর্চার্ডের সাথে তিনিও চুক্তিনামা নবায়ণে স্বাক্ষর করেননি। ৪৪টি টেস্টে আম্পায়ারিত্ব করেন যা যে-কোন জিম্বাবুয়ের আম্পায়ারের চেয়ে বেশি। তা সত্ত্বেও তিনি নিয়মিতভাবে একদিনের আন্তর্জাতিক ক্রিকেটে আম্পায়ার হিসেবে খেলা পরিচালনা করে যাচ্ছেন। এপর্যন্ত শতাধিক একদিনের আন্তর্জাতিকের আম্পায়ার হয়েছেন যা বিশ্ব ক্রিকেটে তাকে সবচেয়ে বেশি আম্পায়ারের তালিকায় অন্তর্ভুক্ত করা হয়েছে।

## তথ্যসূত্র

## আরও দেখুন
* আম্পায়ার
* ডিকি বার্ড
* তৃতীয় আম্পায়ার
* আইসিসি’র সেরা আম্পায়ার তালিকা
* বাংলাদেশ ক্রিকেট দলের জিম্বাবুয়ে সফর ২০১২–১৩

## বহিঃসংযোগ
* 
* Profile from CricketArchive
* Zimbabwe's Elite-Panel Umpire: Russell Tiffin, Cricinfo, 17 October 2002
* ICC Umpires and Referees

বিষয়শ্রেণী:জিম্বাবুয়ের টেস্ট ক্রিকেট আম্পায়ার
বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের ওডিআই ক্রিকেট আম্পায়ার
বিষয়শ্রেণী:জিম্বাবুয়ের টি২০আই ক্রিকেট আম্পায়ার
বিষয়শ্রেণী:হারারে থেকে আগত ক্রিকেটার
বিষয়শ্রেণী:প্রিন্স এডওয়ার্ড স্কুলের প্রাক্তন শিক্ষার্থী
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:জিম্বাবুয়ীয় ক্রিকেটার
সেনতোর

**সেনতোর** (, *Kéntauros*) অথবা **হাইপো সেনতোর** হলো গ্রিক পুরানের একটি বিশেষ ধরনের প্রাণী যার শরীরের উপরের অংশ মানুষের মত এবং নিচের অংশ ঘোড়ার মতো। এদের মাথা, হাত ও গলা মানুষের মত কিন্তু দেহ ও পা ঘোড়ার মতো।

## নারী সেনতোর
thumb|নারী সেনতোর
নারী সেনতোরদের ‘কেনতোরিডাস’ বলা হয় যদিও প্রথমদিকের গ্রিক পুরান এবং শিল্পকলায় তাদের অস্তিত্ত ছিল না। মেসিডোনিয়ান মোজাইক হলো খ্রিস্টপূর্ব ৪র্থ শতকের একটি নারী সেনতোরের প্রকৃষ্ঠ উদাহরণ। ওভিড হাইলোনোমি নামে এক নারী সেনতোর এর কথা বলে যান যিনি তার স্বামী সাইলারাস লফিথস যুদ্ধে মারা যাবার পর আত্মহত্যা করেন।

নেপলিস এর চিত্রকর্মের এক বর্ণনায় পাওয়া যায় নারী সেনতোররা হলো পুরুষ সেনতোরদের স্ত্রী অথবা বোন যারা তাদের ছেলেমেয়েদের নিয়ে পেলিয়ন পর্বতে বসবাস করত।

"How beautiful the Centaurides are, even where they are horses; for some grow out of white mares, others are attached to chestnut mares, and the coats of others are dappled, but they glisten like those of horses that are well cared for. There is also a white female Centaur that grows out of a black mare, and the very opposition of the colours helps to produce the united beauty of the whole."
নিকট বর্তমান থেকে সাধারনত নারী সেনতোর এর মতবাদ জনপ্রিয় হওয়া শুরু করে। শেক্সপিয়ার এর কিং লিয়ারের একক্ট ৪, দৃশ্য ৬ এর ১২৪-১২৫ পৃষ্ঠায় দেওয়া আছে, “ডাউন ফ্রম দ্য ওয়াইস্ট দে আর সেনতোরস,/ দ্যো ওমেন অল এভাব”। ডিজনির নির্মিত অ্যানিমেটেড চলচ্চিত্র ‘ফ্যানটাসিয়াতে’ কিছু নারী সেনতোরকে দেখানো হয় যদিও ডিজনি তাদের ‘কেনতোরিডাস’ এর বদলে সেনতোরিতাস বলে অবহিত করে।

## স্থির চিত্র

File:Centaur lekythos Met 51.163.jpg|৫০০ বিসি
File:Sandro Botticelli 063.jpg|১৪৮২-৮৩
Image:Theseus and Centaur.jpg|১৮০৫-১৮১৯
File:Bova1860.jpg|১৮৬০


## তথ্যসূত্র

## আরো পড়ুন
* M. Grant and J. Hazel. *Who's Who in Greek Mythology*. David McKay & Co Inc, 1979.
* 
* Harry Potter, books 1, 3, 4, 5, 6, and 7.
* The Chronicles of Narnia, book 2.
* The Lightning Thief, book 1.
* Frédérick S. Parker. *Finding the Kingdom of the Centaurs*.

## বহিঃসংযোগ

* Theoi Project on Centaurs in literature
* Centaurides on female centaurs
* MythWeb  article on centaurs
* Harry Potter Lexicon article on centaurs in the Harry Potter universe
* Erich Kissing's centaurs contemporary art

বিষয়শ্রেণী:গ্রিক পৌরাণিক জীব
বিষয়শ্রেণী:পৌরাণিক সঙ্কর
বিষয়শ্রেণী:পৌরাণিক ঘোড়া
বিষয়শ্রেণী:রোমান পুরাণ
পিকনিক অ্যাট হ্যাংগিং রক

**পিকনিক অ্যাট হ্যাংগিং রক**, ১৯৭৫ সালের অস্ট্রেলিয়ার একটি ড্রামা ও রহস্য চলচ্চিত্র। ১৯৬৭ সালের জেয়ান লিন্ডসে লিখিত একই নামের উপন্যাস অবলম্বনে নির্মিত চলচ্চিত্রটির কাহিনী লিখেছেন ক্লিফ গ্রিন এবং পরিচালনা করেছেন পিটার ও্যায়ারস। ছবিটিতে বিভিন্ন চরিত্রে অভিনয় করেছেন অ্যানি লুইস ল্যামবার্ট, রিচেল রবার্টস, ভিভিয়ান গ্রে, হেলেন মোর্স, ক্রিস্টি চাইল্ড ও ডোমিনিক গার্ড।

অস্ট্রেলিয়ার ভিক্টরিয়ার হ্যাংগিং রক নামক পাহাড় থেকে ১৯০০ সালে ভালোবাসা দিবসের দিন পিকনিকের সময় একদল স্কুল ছাত্রী হঠাৎ করেই উধাও হয়ে যায় এই কাহিনী নিয়েই ছবিটি নির্মিত।

## কাহিনী

## প্রযজোনা
১৯৬৭ সালে বইটি প্রকাশ হওয়ার পর পাটরিসিয়া লোভেল ১৯৭১ সালে বইটি প্রথম পড়েন এবং এটি নিয়ে চলচ্চিত্র নির্মানের কথা চিন্তা করেন। প্রথম দিকে সে ছবিটি একা পযোজনার কথা চিন্তা করেন নি যতক্ষন পর্যন্ত ফিল অ্যাডামস তাকে সাহস না দেয়। তারপর সে পিটার ওয়্যারকে বারা করে ছবিটি পরিচালনার জন্য এবং ওয়্যার জিম ম্যাকএলরয় ও হল ম্যাকএলরয়কে আনেন প্রযোজনা করার জন্য।

স্ক্রিপ্ট লেখার জন্য প্রথমে ডেভিড উইলিয়ামসনের কথা চিন্তা করা হয়েছিল কিন্তু ডেভিড এর সময় না থাকায় টিভি রাইটার ক্লিফ গ্রিনকে নেয়া হয়। জেয়ান লিন্ডসেও কোন আপত্তি করেননি লেখার দায়িত্ব গ্রিনকে দেওয়ায়।

সবশেষে ছবির বাজেট নির্ধারণ করা হয় $৪৪০,০০০ অস্ট্রেলিয়ান ডলার যার যোগান দিয়েছিল অস্ট্রেলিয়ান চলচ্চিত্র উন্নয়ন কর্পোরেসন, ব্রিটিশ এম্পায়ার চলচ্চিত্র, দক্ষিণ অস্ট্রেলিয়ান চলচ্চিত্র কর্পোরেসন ও $৩০০০ এসেছিল ব্যক্তি মালিকানাধীন প্রতিষ্ঠান থেকে। ১৯৭৫ সালের ফেব্রুয়ারিতে ছবিটির শূটিং শুরু হয় এবং এর প্রধান প্রধান দৃশ্য ধারণের কাজ ছয় সপ্তাহেই শেষ হয়েছিল। ভিক্টোরিয়ার হ্যাংগিং রক, মার্টিনডেল হল এবং দক্ষিণ অস্ট্রেলিয়া চলচ্চিত্র কর্পোরেসন এর স্টুডিওতে শুটিং করা হয়।

পরিচালক মিরান্ডা নামক মূল চরিত্রে প্রথম ইনগ্রিড ম্যাসোনকে নিয়েছিলেন কিন্তু কয়েক সপ্তাহ রিহারসেল করার পর পরিচালক এর মনমত না হওয়ায় তাকে বাদ দেওয়া হয় এবং তার জায়গায় পরিচালক অ্যানি লুইস ল্যামবার্টকে দিয়ে চরিত্রটি করান। ইনগ্রিড ম্যাসোনকে নিয়ে এসেছিলেন পাটরিসিয়া লোভেল। কিছু কিছু স্কুল ছিাত্রীদের কন্ঠ পেশাদার কন্ঠ শিল্পীরা দিয়েছিল।

## পুরস্কার
* ১৯৭৬ সালে ব্রিটিশ সোসাইটি অফ সিনেমাটোগ্রাফারস দ্বারা শ্রেষ্ঠ চলচ্চিত্রায়নের জন্য মনোনীত হয়েছিল।
* শ্রেষ্ঠ চলচ্চিত্রায়নের জন্য ১৯৭৬ সালে বিএফটিএ পুরস্কার লাভ করে এবং শ্রেষ্ঠ কসটিউম ডিজাইন ও শ্রেষ্ঠ সাউন্ডট্রেকের জন্যও মনোনীত হয়েছিল।
* ১৯৭৯ সালে একাডিমি অফ সাইন্স ফিকসন, ফেন্টাসি ও হরর চলচ্চিত্র কর্তৃক শ্রেষ্ঠ চলচ্চিত্রায়নের জন্য পুরস্কার অর্জন করে ও শ্রেষ্ঠ কাহিনী লেখার জন্যও মনোনীত হয়েছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:অস্ট্রেলীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:উপন্যাস অবলম্বনে চলচ্চিত্র
বিষয়শ্রেণী:অস্ট্রেলীয় উপন্যাস অবলম্বনে চলচ্চিত্র
বিষয়শ্রেণী:১৯০০-এর পটভূমিতে চলচ্চিত্র
বিষয়শ্রেণী:অস্ট্রেলীয় নাট্য চলচ্চিত্র
বিষয়শ্রেণী:নিখোঁজ ব্যক্তি সম্পর্কে চলচ্চিত্র
বিষয়শ্রেণী:ভিক্টোরিয়ার (অস্ট্রেলিয়া) পটভূমিতে চলচ্চিত্র
বিষয়শ্রেণী:১৯৭৫-এর নাট্য চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
শিঙ্গিরাই মাসাকাদজা

**শিঙ্গি মাসাকাদজা** বা **শিঙ্গিরাই উইনস্টন মাসাকাদজা** (; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম *শিঙ্গি*। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই। মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি।

## খেলোয়াড়ী জীবন
প্রভিডেন্সে অনুষ্ঠিত একদিনের আন্তর্জাতিক ক্রিকেটের মাধ্যমে তার অভিষেক ঘটে। জিম্বাবুয়ে লড়াই করার মতো ২৫৬/৫ রান তোলে। শিঙ্গিরাইয়ের উপর চূড়ান্ত ওভার করার দায়িত্ব পড়ে। শেষ ওভারে তিনি দুই উইকেট সংগ্রহ করে ওয়েস্ট ইন্ডিজের বিপক্ষে নাটকীয়ভাবে দলকে ২ রানের ব্যবধানে বিজয়লাভে সক্ষমতা দেখান। শিবনারায়ণ চন্দরপল, ডোয়েন স্মিথ এবং সুলেইমান বেন তার শিকারে পরিণত হয়েছিলেন। এরপর তিনি আগস্ট, ২০১০ সালে আয়ারল্যান্ডের বিপক্ষে নামেন। খেলায় তিনি ৪৬* রানে অপরাজিত থাকলে জিম্বাবুয়ে খেলায় পরাজিত হয়। কিন্তু সিরিজে তারা ২-১ ব্যবধানে জয়ী হয়েছিল। ঐ খেলায় চার্লস কভেন্ট্রি’র পরিবর্তে তিনি মাঠে নেমেছিলেন।

এরপর তিনি ধারাবাহিকভাবে দলের হয়ে খেলেন। দক্ষিণ আফ্রিকার বিপক্ষে দু’টি টি২০ খেলায় অংশগ্রহণের জন্য ডাক পান। এড রেইন্সফোর্ডের বোলিং বিপর্যয়ের ফলে তিনি দ্বিতীয় খেলায় অন্তর্ভুক্ত হন। ঐ খেলায় ডেভিড মিলার এবং রবিন পিটারসনকে আউট করেন। ঐ খেলায় ডেল স্টেইন, জ্যাক ক্যালিস এবং মরনে মরকেল খেলেননি। একদিনের সিরিজের প্রথম খেলায় গ্রেইম স্মিথ, কলিন ইনগ্রাম, আলবি মরকেল এবং ডেভিড মিলারের উইকেট লাভ করেছিলেন তিনি।

২০১১ সালের বিশ্বকাপ ক্রিকেটে জিম্বাবুয়ে দলের অন্যতম সদস্য ছিলেন মাসাকাদজা। তিনি একটিমাত্র খেলায় অংশগ্রহণ করেন পাকিস্তানের বিপক্ষে, যাতে তার দল সাত উইকেটের ব্যবধানে পরাজিত হয়েছিল।

## তথ্যসূত্র

## আরও দেখুন
* এলটন চিগুম্বুরা
* ওয়েলিংটন মাসাকাদজা
* জিম্বাবুয়ে জাতীয় ক্রিকেট দল
* ২০১৩ বাংলাদেশ ক্রিকেট দলের জিম্বাবুয়ে সফর

## বহিঃসংযোগ
* Player Profile: Shingirai Masakadza from Cricinfo
* Shingirai Masakadza at Cricket Archive

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:মাউন্টেনিয়ার্সের ক্রিকেটার
বিষয়শ্রেণী:হারারে থেকে আগত ক্রিকেটার
২০১৩ আইসিসি চ্যাম্পিয়ন্স ট্রফি দলের তালিকা

২০১৩ সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-

## গ্রুপ এ
### 
**[[কোচ (ক্রীড়া)|কোচ]]**:  মিকি আর্থার

### 
**[[কোচ (ক্রীড়া)|কোচ]]**:  অ্যাশলে জাইলস

###### 
**কোচ**:  মাইক হেসন

###### 
**কোচ**:  গ্রাহাম ফোর্ড

## গ্রুপ বি
###### 
**কোচ**:  ডানকান ফ্লেচার

###### 
**কোচ**:  ডেভ হোয়াটমোর

###### 
**কোচ**:  গ্যারি কার্স্টেন

###### 
**কোচ**:  অটিস গিবসন

## তথ্যসূত্র

বিষয়শ্রেণী:আইসিসি চ্যাম্পিয়ন্স ট্রফি
বিষয়শ্রেণী:আইসিসি চ্যাম্পিয়ন্স ট্রফির দল
বিষয়শ্রেণী:২০১৩ আইসিসি চ্যাম্পিয়ন্স ট্রফি
চার্লস ব্রনসন (দ্ব্যর্থতা নিরসন)

** চার্লস ব্রনসন** বলতে নিচের বিষয়গুলি নির্দেশ করতে পারে:

* চার্লস ব্রনসন (অভিনেতা) (১৯২১-২০০৩) ছিলেন একজন আমেরিকান অভিনেতা।
* চার্লস ব্রনসন (কয়েদি) (মাইকেল পিটারসন, জন্মঃ ১৯৫২) ইংল্যান্ডের কুখ্যাত কয়েদি।
* চার্লস এইস. ব্রনসন (জন্মঃ ১৯৪৯) আমেরিকার ফ্লোরিডার সাবেক কৃষি কমিশনার।
* চার্লস ব্রনসন (ব্যান্ড) অমেরিকার ইলিনয়েস অঙ্গরাজ্যের একটি হেভি মেটাল রক ব্যান্ড।
* ব্রনসন ২০০৮ এর আমেরিকান চলচ্চিত্র।
১৯৯৮ আইসিসি নক-আউট ট্রফি ফাইনাল

**১৯৯৮ আইসিসি নকআউট ট্রফি ফাইনাল** () ১ নভেম্বর ১৯৯৮ সালে বঙ্গবন্ধু জাতীয় স্টেডিয়ামে অনুষ্ঠিত হয়। ১ম সেমিফাইনালে দক্ষিণ আফ্রিকা ৯২ রানে শ্রীলঙ্কাকে হারিয়ে ফাইনালে উত্তীর্ণ হয়। অপরদিকে ওয়েস্ট ইন্ডিজ ২য় সেমিফাইনালে ভারতকে ৬ উইকেটে হারিয়ে ফাইনালে উত্তীর্ণ হয়।

চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।

## বিবরণ

## পরবর্তী ঘটনা
দক্ষিণ আফ্রিকান দল চ্যাম্পিয়ন হওয়ার জন্য ১০০,০০০ ডলার এবং একটি ট্রফি পেয়েছে। বাংলাদেশের প্রধানমন্ত্রী শেখ হাসিনা ট্রফি ও নগদ পুরস্কার তুলে দেন। ক্রোনিয়ে বলেছেন: "এই কঠিন টুর্নামেন্ট জিততে পেরে ভালো লাগছে। এই নক-আউট ফরম্যাটে দ্বিতীয়বার কোনো সুযোগ ছিল না, তাই আমি মনে করি আমরা তিনটি ভালো ম্যাচ খেলে ভালো করেছি। আমরা জানতাম যে আমরা সেখানে শীর্ষে ছিলাম, কিন্তু এটা নতুন করে হয়েছে।" আগামী বছরের বিশ্বকাপের জন্য আমাদের আত্মবিশ্বাস।" ওয়েস্ট ইন্ডিয়ান দল রানার্স আপ হওয়ার জন্য ৬০,০০০ ডলার পেয়েছে। লারা বলেছেন: "অনেকেই আশা করেনি যে আমরা ফাইনালে পৌঁছব কিন্তু আমরা দেখিয়েছি যে আমরা এর জন্য যথেষ্ট ভালো ছিলাম। আমি খুশি ছেলেরা শেষ অবধি লড়াই করেছে, এটি একটি খুব ঘনিষ্ঠ খেলা ছিল। এটি আপনার সুযোগ নেওয়ার জন্য এবং দক্ষিণ আফ্রিকানরা গ্রহণ করেছিল। তারা ভালো এবং জয়ের যোগ্য।"

## তথ্যসূত্র

বিষয়শ্রেণী:আইসিসি চ্যাম্পিয়ন্স ট্রফি
বিষয়শ্রেণী:১৯৯৮-এর ক্রিকেট
বিষয়শ্রেণী:১৯৯৮-এ ক্রিকেট
বিষয়শ্রেণী:সীমিত ওভারের ক্রিকেট খেলা
বিষয়শ্রেণী:১৯৯৮ আইসিসি নক-আউট ট্রফি
চার্লস ব্রনসন (কয়েদি)

**চার্লস ব্রনসন** (জন্মঃ মাইকেল গরডন পিটারসন, ১৯৫২) একজন ব্রিটিশ কয়েদি যাকে ইংল্যান্ডের মিডিয়া *সবচেয়ে দাগী আসামি* হিসেবে আখ্যা দিয়েছে।

তার জন্ম লোটন, বেডফোর্ডশায়ারে কিন্তু *ডেইলি মিরর* তাদের এক সংবাদে লেখে তার জন্ম এবারেস্টোয়েথ, ওয়ালসে। ১৯৭৪ সালে ৭ বছরের সাজা হওয়ার আগে সে ছোট খাটো অপরাধের সাথে জড়িত ছিল। জেলে থাকা অবস্থায় সে তার নাম যেন চারদিকে ছড়িয়ে পরে সে জন্য সে সবসময় অন্য কয়েদি ও জেলের অফিসারদের সাথে সবসময় মারামারি করত। সবচেয়ে বিশৃংখল এই কয়েদিকে ১২০ বার ইংলেন্ডের এক জেল থেকে অন্য জেলে স্থানান্তর করা হয় এবং সে তার জেল জীবনের অধিকাংশ সময় নির্জন কারাগারে কাটিয়েছে। তার এই উগ্র স্বভাবের জন্য তার সাত বছরের সাজা বাড়িয়ে ১৪ বছর করা হয় এবং সেজন্য তার প্রথম স্ত্রী আইরিন ও তার ছেলে তাকে ছেড়ে চলে যায়। ৩০ অক্টোবর ১৯৮৮ সালে তিনি মুক্তি পান কিন্তু ৬৯ দিন পর তিনি আবার গ্রেপ্তার হন।

মুক্তির পর সে পূর্ব লন্ডনে ভাড়াটে বক্সার হিসেবে জীবন শুরু করেন। তার নিয়োগকর্তা তার নাম নিয়ে সন্তুষ্ঠ ছিলেন না তাই তিনি তার নাম পরিবর্তন করে চার্লস ব্রনসন রাখেন। এর পর তাকে ডাকাতি করার চেষ্টা, অনেক অবৈধ কর্মকাণ্ড করা ও অনেক লোককে অপহরণ করার দায়ে আবার জেলে ফেরত পাঠানো হয়। জেলে থাকা অবস্থায় ২০০১ সালে তিনি দ্বিতীয় বিয়ে করেন। বাংলাদেশী বংশোদ্ভুত তালাকপ্রাপ্তা ফাতেমা সাইরা রেহমানকে বিয়ে করে তিনি ইসলাম ধর্ম গ্রহণ করেন ও **চার্লস আলী অহমেদ** নাম ধারণ করেন। ব্রনসন চার বছর পর ফাতেমাকে তালাক দেন এবং ইসলাম ধর্ম ত্যাগ করেন।

ব্রনসন ইংল্যান্ডের সবচেয়ে দামী কয়েদি যিনি বই, সাক্ষাৎকার, শিক্ষা এবং চলচ্চিত্রে স্থান পেয়েছেন। তাকে নিয়ে নির্মিত চলচ্চিত্র ব্রনসনএ (২০০৮) তার জীবন কাহিনী তুলে ধরা হয়েছে। ব্রনসন তার কয়েদি জীবনের নানা ঘটনা নিয়ে অনেক বই লিখেছেন যা তাকে আরো বিখ্যাত করে তুলে। তার নিজের ভাষায়, “আমি এমনিতে একজন ভালো মানুষ, কিন্তু মাঝে মাঝে আমার মাথা ঠিকমত কাজ করে না এবং খারাপ হয়ে যাই। আমি তখন বুঝতে পারি না ঠিক কি করব”।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ প্রাক্তন মুসলিম
বিষয়শ্রেণী:ইসলামে ধর্মান্তরিত
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ বন্দী ও আটক
বিষয়শ্রেণী:যাবজ্জীবন কারাদণ্ডে দণ্ডিত ইংরেজ বন্দী
বিষয়শ্রেণী:ইংরেজ পুরুষ কবি
বিষয়শ্রেণী:ইংরেজ পুরুষ মুষ্টিযোদ্ধা
বিষয়শ্রেণী:২০শ শতাব্দীর ইংরেজ অপরাধী
বিষয়শ্রেণী:২১শ শতাব্দীর ইংরেজ অপরাধী
বিষয়শ্রেণী:ইংরেজ পুরুষ অপরাধী
কনকচূড়া

**কনকচূড়া** (বৈজ্ঞানিক নাম: peltophorum pterocarpum) লেগুমিনোসি গোত্রের অন্তর্ভুক্ত উদ্ভিদ। এটি চারপাশে শাখা-প্রশাখা ছড়িয়ে দিয়ে বেড়ে ওঠে। পাতা যৌগিক। গাছ ও পাতার আকৃতি কৃষ্ণচূড়াগাছের মতোই। কনকচূড়ার শীতের শেষভাগে পাতা ঝরে যায়। গ্রীষ্মে নতুন কচি পাতা আর ফুলে ফুলে ভরে ওঠে। ফুলে পাপড়ির সংখ্যা পাঁচটি ও পাপড়িগুলো কুঞ্চিত। ফুল ফোটে শাখার ডগার লম্বা মঞ্জরিতে।

## আদি নিবাস
কনকচূড়ার আদি নিবাস শ্রীলঙ্কা, আন্দামান, মালয়েশিয়া, অস্ট্রেলিয়া।

## আকার
[থাম্ব|বাম|The Kalayaan Tree (Tree of Freedom or siar tree, Peltophorum pterocarpum, located near the front of the [Malolos Cathedral).]]
কনকচূড়ার আকৃতি বিরাট। প্রায় ২০ মিটার উঁচু। এরা শাখায়িত পত্রমোচি, বড় গাছ। পাতা কালচে সবুজ ও রুক্ষ। প্রধান কাণ্ড খাড়া, ধূসর বর্ণ ও মসৃণ। পাতা দ্বিপক্ষল, যৌগিক। শাখার আগায় দীর্ঘমঞ্জরিতে হলুদ ফুল হয়। গ্রীষ্মের শুরুর ফুল খুবই সুন্দর। এদের ফল তামাটে। *Peltophorum* অর্থ ঢালবাহী; ঢালের মতো ফলের আকৃতির জন্য এই নামকরণ। ফুলের পর গুচ্ছ গুচ্ছ ফলে গাছ ভরে উঠে। বীজ ১-৩টি। বীজে চাষ করা যায়। বসন্তে মুকুলিত হওয়ার আগেই এদের কচি পাতার সবুজে গাছ সম্পূর্ণ ভরে যায়। পত্রাক্ষ রোমশ এবং পত্রিকার ফুল গাঢ় হলুদ, মৃদু সুগন্ধি এবং শাখায়িত মঞ্জরি ঊর্ধ্বমুখী। গ্রীষ্মের শুরু প্রস্ফুটনের কাল। বীজ থেকে সহজেই চারা জন্মে। ছায়াতরু হিসাবেও কনকচূড়া সমাদরযোগ্য। সারা বর্ষাকালে কয়েক বার বিক্ষিপ্তভাবে ফুল ফোটে।

## ফুল
ফুল উজ্জ্বল কমলা রঙের ও সুরভিময়, দূর থেকে হলুদ দেখায়। বিরাট দ্বিপক্ষল পাতা, শাখায়িত দীর্ঘ হলুদ পুষ্পমঞ্জরি এবং চ্যাপ্টা তামাটে ফলের প্রাচুর্যতা দিয়ে কনকচূড়া চিনা যায়।

## ফল
150px|ডান|শিমের মতো কনকচূড়ার ফল।
কনকচূড়ার ফল শিমের মতো, কৃষ্ণচূড়ার ফলের মতো বিশালাকৃতির নয়। দুই থেকে ছয় সেন্টিমিটার লম্বা হয় ও রং তামাটে। ফুলের মতো ফলও প্রচুর হয়।

## কাঠ
কাঠ তেমন দামী নয়, সারাংশ আসবাবপত্রে ব্যবহৃত হয়।

## গ্যালারি

Image:Starr_030514-0020_Peltophorum_pterocarpum.jpg | Follaje y flores
Image:Starr_030514-0028_Peltophorum_pterocarpum.jpg | Árboles
Image:Tree in new leaves I IMG 2959.jpg
Image:Leaves & new buds I IMG 1312.jpg
Image:Flowering canopy I IMG 1877.jpg


File:Hoa va la muong la lac.jpg|Feuilles et fleurs
File:Ibira-pita-135.jpg|Feuilles
File:Peltophorum pterocarpum Blanco2.335.png|Planche botanique
Image:Starr 070727-7607 Peltophorum pterocarpum.jpg|Peltophorum pterocarpum (habit and city bus in background). Location: Oahu, Ala Moana Beach Park
Image:Flower, buds, leaves, fruit I IMG 1594.jpg|Flower, buds, leaves, fruit and squirrel in Kolkata, India where it is known by the name *Radhachura* in contrast with the reddish *Krishnachura* or Delonix Regia


## তথ্যসূত্র

বিষয়শ্রেণী:মালেশিয়ার বৃক্ষ
বিষয়শ্রেণী:উত্তর অঞ্চলের উদ্ভিদ
বিষয়শ্রেণী:নিউ গিনির বৃক্ষ
বিষয়শ্রেণী:শ্রীলঙ্কার বৃক্ষ
বিষয়শ্রেণী:থাইল্যান্ডের বৃক্ষ
বিষয়শ্রেণী:ভিয়েতনামের বৃক্ষ
এডওয়ার্ড মরডেক

থাম্ব|হতভাগা একজন ব্যক্তি এডওয়ার্ড মরডেক
**এডওয়ার্ড মরড্রেক বা এডওয়ার্ড মরডেক** ১৯ শতকের ইংরেজ অভিজাত মানুষ । উনিশ শতকে জন্ম নেয়া একজন হতভাগ্য মানুষ, যে দু'টো মাথা নিয়ে জন্মেছিলো। সাধারণ মানুষের চেহারা কেবল সামনের দিকেই থাকে, অথচ এই মানুষটার মাথার পেছনেও আর একটা চেহারার অস্তিত্ব ছিলো। সেই অস্তিত্বটা হাসতো, কাঁদতো আর উদ্ভট উদ্ভট শব্দ করতো। এবং এডওয়ার্ডের কোন কন্ট্রোল ছিলো না ঐ মাথাটার ওপর! সে নিজেই একটা আলাদা অস্তিত্ব হয়ে উঠেছিলো। এডওয়ার্ডের ধারণা ছিলো এটা " শয়তানের মাথা"। রাতের বেলা যখন এডওয়ার্ড ঘুমাতে যেতো, তখন ঐ বাড়তি জিনিসটা নাকি ফিসফিস করে কিছু একটা বলতো তাকে!
ডাক্তারদের বার বার অনুরোধ করা হয়েছিলো বাড়তি মাথাটা কেটে ফেলার জন্যে,কিন্তু কেউ সাহস করে উঠতে পারেনি।এবং মাত্র ২৩ বছর বয়সে যন্ত্রণা সহ্য করতে না পেরে এডওয়ার্ড আত্নহত্যা করে বসে!
। তার অবস্থা অনেকটা পেসকেল পিনন ও চেং টিজো পিং এর মতো ছিলো। দ্য বুক অফ লিস্টস এর ১৯৭৬ সালের প্রকাশনায় মারডেক ও পিনন উভয়ই পৃথিবীর ১০ জন মানুষের মধ্যে স্থান করে নেন যাদের অতিরিক্ত চেহারা বা অঙ্গ আছে।

এডওয়ার্ড মরডেকের এই অবস্থা প্রতিষ্ঠা করা খুব কঠিন কারণ তার জন্ম ও মৃত্যুর কোন নথি-পত্র পাওয়া যায় নি এবং তার আত্মহত্যা ও আত্মহত্যার স্থান নিয়েও দ্বন্দ্ব আছে। তার ঘটনার অধিকাংশ মৌখিকভাবে প্রচলিত।

১৮৯৬ সালে *অ্যানোমালিস এন্ড কিউরিওসিটিস মেডিসিনি* নামক একটি নিবন্ধে তার সম্পর্কে লেখার পর তিনি এখন অনেক নাটক,লেখা ও গানের বিষয়বস্তুতে পরিনত হন। যাইহোক, কিছু কিছু সময় তার এই গল্পকে অনেকেই মিথ্যা হিসেবে আক্ষায়িত করে। কারণ তাদের মতে ঘটনাটি ছিল অনেকটা কাল্পনিক ও এর কোন মেডিকেল ব্যাখ্যা ছিল না-অনেক বছর ধরে লোকমুখে প্রচলিত ছিল বলে এটি সত্য ঘটনার মত মনে হয়েছে। **টম ওয়েটস** *অ্যালাইস* অ্যালবামে এডওয়ার্ড মারডেককে নিয়ে একটি গান লেখেন যার শিরোনাম হলো, “পুওর এডওয়ার্ড”।

## তথ্যসূত্র

## বহিঃসংযোগ
* 

বিষয়শ্রেণী:আত্মহত্যাকারী
বিষয়শ্রেণী:কাল্পনিক ইংরেজ ব্যক্তি
বিষয়শ্রেণী:কাল্পনিক আত্মহত্যা
বিষয়শ্রেণী:শহুরে কিংবদন্তি
আসাদ আলী

**আসাদ আলী** (জন্ম ১৪ অক্টোবর ১৯৮৮) একজন আন্তর্জাতিক পাকিস্তানি ক্রিকেটার। ২০১৩ আইসিসি চ্যাম্পিয়ন্স ট্রফিতে পাকিস্তান জাতীয় ক্রিকেট দলের স্কোয়াডে নির্বাচিত হন। তিনি মূলতঃ একজন ডানহাতি ফাস্ট বোলার এবং ডানহাতি ব্যাট করেন।  

২০২২ সালের সাম্প্রতিক হিসাবে, আসাদ আলী আমেরিকায় ক্রিকেট খেলেন এবং ফিলাডেলফিয়া অঞ্চলের হয়ে প্রতিনিধিত্ব করেন।

## তথ্যসূত্র

## বহিঃসংযোগ

* Asad Ali at ESPNcricinfo

বিষয়শ্রেণী:ফয়সালাবাদ থেকে আগত ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:ফয়সালাবাদ উল্ভসের ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:ফয়সালাবাদের ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
আসাদ আলী (দ্ব্যর্থতা নিরসন)

**আসাদ আলী** একটি প্রদত্ত মুসলিম নাম। এর দ্বারা বোঝানো যেতে পারে:

* আসাদ আলী, বাংলাদেশের স্বাধীনতা যুদ্ধের একজন বীর প্রতীক খেতাবপ্রাপ্ত মুক্তিযোদ্ধা
* আসাদ আলী, পাকিস্তান জাতীয় ক্রিকেট দলের একজন ক্রিকেটার
এশীয় হাতি

**এশীয় হাতি** বা *এশীয়াটিক হাতি* (বৈজ্ঞানিক নাম: *Elephas maximus*) *[[এলিফাস]]* গণের অন্তর্গত একমাত্র জীবিত প্রজাতি। এটি দক্ষিণ ও দক্ষিণ-পূর্ব এশিয়া জুড়ে বিস্তৃত। পূর্বে ভারত থেকে পশ্চিমে বোর্নিও পর্যন্ত এদের দেখা মেলে। এশীয় হাতির তিনটি স্বীকৃত উপপ্রজাতি রয়েছে - *[[শ্রীলঙ্কান হাতি|Elephas maximus maximus]]* (শ্রীলঙ্কা), *[[সুমাত্রান হাতি|Elephas maximus sumatranus]]* (সুমাত্রা দ্বীপ) ও *[[ভারতীয় হাতি|Elephas maximus indicus]]*। এশিয়ার ভূচর প্রাণীদের মধ্যে এশীয় হাতি বৃহত্তম। বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## তথ্যসূত্র

বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:হাতি
বিষয়শ্রেণী:এশিয়ার স্তন্যপায়ী
বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:দক্ষিণ-পূর্ব এশিয়ার প্রাণিকুল
বিষয়শ্রেণী:তৃণভোজী স্তন্যপায়ী প্রাণী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
তা চুং সু মন্দির

thumb|200px|বড় ঘণ্টার মন্দির
বড় ঘণ্টার মন্দির বা দা জোং মন্দির (), এর আসল নাম **তা চুং সু মন্দির** () বৌদ্ধদের একটি মন্দির যা চীনের বেইজিং-এর বেসানহুন সড়কে অবস্থিত।

মন্দিরটি ১৭৩৩ সালে সম্রাট ইয়ংলুর শাসন আমলে তৈরি করা হয়েছিল যখন চীনে সম্রাটের শাসন চলছিল (১৬৪৪-১৯১১)। মন্দিরের ভেতর ইয়ংলু বড় ঘণ্টা থেকে মন্দিরটির নামকরণ করা হয়। চীনের বিজ্ঞান একাডেমির এক পর্যবেক্ষণের পর বলা হয়, মন্দিরের ঘণ্টাটি ১২০ ডেসিবল পর্যন্ত শব্দ তৈরি করতে পারে এবং এর শব্দ রাতে ৫০ কিলোমিটার দূর থেকেও শুনা যায়। অনেক সংগীতগ্গ এর শব্দকে শ্রুতি মধুর ও অনেক গভীর ও মেলডিয়াস বলে আখ্যা দিয়েছেন। এর ফ্রিকুয়েন্সি ২২ থেকে ৮০০ হাটর্জ।

অ্যাবাউট.কম এর মতে : 

## স্থির চিত্র

Image:Big Bell Tower.jpg|মন্দিরের ঘণ্টার টাওয়ার
Image:Bell made in Ming Dynasty.jpg|মন্দিরের ঘণ্টা
Image:Drum Tower of Big Bell Temple.jpg|মন্দিরের ড্রাম বাজানোর টাওয়ার
Image:Big Bell Temple Foundation Stone.jpg|পাথরে খোদাই করা নাম


## বহিঃসংযোগ

## তথ্যসূত্র

বিষয়শ্রেণী:বেইজিংয়ের বৌদ্ধ মন্দির
বিষয়শ্রেণী:১৭৩৩-এ চীনে প্রতিষ্ঠিত
বিষয়শ্রেণী:বেইজিংয়ের প্রধান জাতীয় ঐতিহাসিক ও সাংস্কৃতিক স্থান
লালভান্ডির

**লালভান্ডির** (বৈজ্ঞানিক নাম: *Clerodendrum paniculatum*) দীর্ঘ মঞ্জরির রক্তিম ফুলের গাছ। লালভান্ডিরের ইংরেজি নাম প্যাগোডা ফ্লাওয়ার, রেড গ্লোরি ফ্লাওয়ার, ড্যানডার ফ্লাওয়ার ইত্যাদি। ফুল ফোটার মৌসুম অক্টোবর থেকে এপ্রিল পর্যন্ত বিস্তৃত।

## আদি আবাস
আদি আবাস শ্রীলঙ্কা, মালয়শিয়া, ভারতসহ দক্ষিণ এশিয়ার কয়েকটি দেশ।

## আকার
ঝোপালো গাছ, বহুবর্ষজীবী ছোট গুল্ম, সাধারণত দুই থেকে তিন মিটার পর্যন্ত উঁচু হতে পারে। পত্র সরল, হূৎপিণ্ডাকার, বিপ্রতীপভাবে বিন্যস্ত। ফুল কাক্ষিক থেকে শীর্ষক। ফুল ও কুঁড়ি রক্ত-লাল, ঈষৎ দুর্গন্ধি। বৃতি ঘণ্টাকার, লাল থেকে কমলা-লাল। দলমণ্ডল ধুতুরাকার, নল সরু, কমলা-লাল থেকে রক্ত-লাল, কদাচ সাদা।

## ব্যবহার
কোথাও কোথাও আলংকারিক গাছ হিসেবে রোপণ করা হয়। ধানের মণ্ড পবিত্রকরণ এবং মাছ ধরার খুঁটি হিসেবে ব্যবহিত হয়। শ্রীলঙ্কার ধর্মীয় অনুষ্ঠানে এ গাছ ব্যবহিত হয়। এ ছাড়া সেখানে হাতিদের অধিক আস্থাশীল ও সাহসী করার জন্য এ গাছ খাওয়ানো হয়। সুমাত্রা এবং মালয়েশিয়ায় ‘আত্মা ডেকে’ আনতে এ গাছ ব্যবহার করা হয়।

## গ্যালারি

File:Red_Pagoda_Tree_-_കൃഷ്ണകിരീടം-1.JPG|লালভান্ডির গাছ। 
File:Red_Pagoda_Tree_-_കൃഷ്ണകിരീടം-2.JPG|লালভান্ডির গাছ। 
File:PagodaTrees.jpg|লালভান্ডির গাছ। 
File:Clerodendrum_paniculatum_(spike).jpg|লালভান্ডির গাছ। 


## তথ্যসূত্র

বিষয়শ্রেণী:এশিয়ার উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:১৭৬৭-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
যোহান ক্লোয়েত

**যোহানেস ড্যানিয়েল ক্লোয়েত** (; জন্ম: ২১ জুলাই, ১৯৭১) নর্দার্ন কেপে জন্মগ্রহণকারী দক্ষিণ আফ্রিকার আন্তর্জাতিক আম্পায়ার। **যোহান ক্লোয়েত** এ পর্যন্ত ৬০টি একদিনের আন্তর্জাতিক ক্রিকেট, ২৩টি টুয়েন্টি২০ আন্তর্জাতিক-সহ ১০টি আইপিএলের খেলা পরিচালনা করেছেন।

## খেলোয়াড়ী জীবন
২০১১ সালে চট্টগ্রামে অনুষ্ঠিত বাংলাদেশ ও পাকিস্তানের মধ্যকার খেলায় তার গাড়ীটি উত্তেজিত দর্শক কর্তৃক আক্রান্ত হয়েছিল।

২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় তাকেও অন্তর্ভুক্ত করা হয়। এরপর প্রতিযোগিতায় তিনি তিনটি খেলায় অন-ফিল্ড আম্পায়ার হিসেবে খেলা পরিচালনা করেন।

## তথ্যসূত্র

## বহিঃসংযোগ
* Johan Cloete at ESPNcricinfo
* Johan Cloete at CricketArchive

বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেট আম্পায়ার
বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেট আম্পায়ার
পেট শপ বয়েজ

**পেট শপ বয়েজ** দুই সদস্যের লন্ডনের একটি ইলেক্ট্রনিক পপ ব্যান্ড। এর প্রধান ভোকাল হলেন নেইল টেনান্ট যিনি কিবোর্ড ও মাঝে মাঝে গিটার বাজান এবং *ক্রিস লোই* যিনি কিবোর্ডে আছেন কিন্তু মাঝে মাঝে কন্ঠও দিয়ে থাকেন।

সারা বিশ্বে তাদের গান ৫০ মিলিয়ন বিক্রির রেকর্ড রয়েছে। *দ্য গাইনিজ বোক অফ রেকর্ডস* তাদের তালিকায় পেট শপ বয়েজকে ইংল্যান্ড এর ইতিহাসে সবচেয়ে সফল জোড়া গায়ক হিসেবে তালিকাভুক্ত করে। তার তিনবার ব্রিট পুরস্কার লাভ করেন এবং ছয়বার গ্র্যামি পুরস্কারের জন্য মনোনীত হন। ১৯৮৫ সাল থেকে তাদের গাওয়া ৪৫ টি গান আছে যেগুলো সবচেয়ে ৩০ হিট একক গানের তালিকায় ছিল। এছাড়া ২২টি যুক্তরাজ্যের সেরা দশটি একক এর মধ্যে ছিল। সবচেয়ে জনপ্রিয় চারটি একক হলো, **ইট’স আ সিন**, **ওয়েস্ট ইন্ড গার্লস**, **ওলোয়েস অন মাই মাইন্ড** এবং **হার্ট**।

## তথ্যসূত্র

বিষয়শ্রেণী:অল্টারনেটিভ মেটাল সাঙ্গীতিক দল
বিষয়শ্রেণী:পপ সঙ্গীত ব্যান্ড
বিষয়শ্রেণী:ব্রিটিশ ব্যান্ড
বিষয়শ্রেণী:ইংরেজ সঙ্গীত দল
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:রিমিক্সার
বিষয়শ্রেণী:ব্রিট পুরস্কার বিজয়ী
বিষয়শ্রেণী:পার্লোফোনের শিল্পী
বিষয়শ্রেণী:পুরুষ সঙ্গীত জুটি
বিষয়শ্রেণী:লন্ডনের সঙ্গীত দল
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:ইএমআই রেকর্ডসের শিল্পী
বিষয়শ্রেণী:আইভোর নোভেলো পুরস্কার বিজয়ী
সালমান বিন ইব্রাহিম আল খলিফা

**শেখ সালমান বিন ইব্রাহিম আল খলিফা** (, জন্ম: ২ নভেম্বর, ১৯৬৫) বাহরাইনের রিফায় জন্মগ্রহণকারী এএফসি’র বর্তমান সভাপতি। ২ মে, ২০১৩ তারিখে এশিয়ান ফুটবল কনফেডারেশনের সভাপতি নির্বাচনে বিজয়ের পূর্বে তিনি বাহরাইন ফুটবল সংস্থার সভাপতি ছিলেন। এছাড়াও তিনি এশিয়ান ফুটবল কনফেডারেশনের শৃঙ্খলা কমিটির চেয়ারম্যান এবং ফিফা শৃঙ্খলা কমিটির ডেপুটি চেয়ারম্যানের দায়িত্ব পালন করছেন।

## ব্যক্তিগত জীবন
শেখ সালমান বিন ইব্রাহিম আল খলিফা বাহরাইনের সম্ভ্রান্ত পরিবারে জন্মগ্রহণ করেন। তিনি বাহরাইন বিশ্ববিদ্যালয় থেকে ইংরেজি সাহিত্য ও ইতিহাস বিষয়ে স্নাতক ডিগ্রী লাভ করেন। ১৯৮০-এর দশক থেকেই তিনি বাহরাইনের প্রথম বিভাগের যুব দলের সাথে সম্পৃক্ত আছেন।

শেখ সালমানের তিন সন্তান রয়েছে।

## কর্মজীবন
শিক্ষাজীবন সম্পন্নে লক্ষ্যে তিনি রিফা ক্লাব ত্যাগ করেন। তারপর তিনি বাহরাইন ফুটবল সংস্থার নির্বাহী পরিষদে অন্তর্ভুক্ত হন। ১৯৯৬ সালে তিনি জাতীয় দলের সভাপতি নিযুক্ত হন। দুই বৎসর পর সহ-সভাপতি এবং ২০০২ সালে ফুটবল সংস্থা’র সভাপতি হন। ফিফা বিশ্বকাপ, ফিফা বিচ প্রতিযোগিতা, ফিফা ক্লাব চ্যাম্পিয়নশিপ ইত্যাদি ফিফা’র বিভিন্ন প্রতিযোগিতায় শৃঙ্খলা কমিটির সহ-সভাপতিরও দায়িত্ব পালন করেন তিনি। এছাড়াও, ২০০৮ সালে বেইজিংয়ে ফিফা শৃঙ্খলা কমিটিতে ডেপুটি চেয়ারম্যানের দায়িত্ব পালন করেছেন।

## তথ্যসূত্র

বিষয়শ্রেণী:বাহরাইনি ফুটবলার
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের ফুটবল ম্যানেজার
বিষয়শ্রেণী:বাহরাইন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফুটবল প্রশাসক
বিষয়শ্রেণী:এশিয়ান ফুটবল কনফেডারেশনের সভাপতি
বিষয়শ্রেণী:ফিফা কর্মকর্তা
বিষয়শ্রেণী:অবস্থান অনুযায়ী শ্রেণীভুক্ত নয় এমন পুরুষ ফুটবলার
রেডিও স্টুডিও ৫৪ নেটওয়ার্ক

**রেডিও স্টুডিও ৫৪ নেটওয়ার্ক** বা স্টুডিও ৫৪ নেটওয়ার্ক ইতালির লোক্রি, কালাব্রিয়া ভিত্তিক একটি ব্যক্তি-মালিকানাধীন রেডিও স্টেশন। ৫ অঞ্চলের ৯ প্রদেশ থেকে তরঙ্গ স্টুডিও ৫৪ নেটওয়ার্ক-এর স্টুডিও-তে পৌছায়।

## ইতিহাস
স্টুডিও নেটওয়ার্ক ৫৪ ১৯৮৫ সালের ৬ জুন পিয়েত্রো পারব্রেত্তা এবং ফ্রান্সেস্কো মাসারা এর ধারণা এবং সাথে এনজো গাত্ত, মেম্মো মিনিত্তি ও পিএত্রো মুম্মেসি-কে নিয়ে প্রতিষ্ঠিত হয়েছিল। এর প্রতিষ্ঠা-কালের নাম ছিল ‘’’রেডিও ডিজে স্টুডিও ক্লাব ৫৪’’’ (Radio DJ Studio Club 54).

অন্য সব মুক্ত রেডিও স্টেশন যেমন শুরুতে খেলার ছলে শুরু হয় তেমনি স্টুডিও ৫৪ নেটওয়ার্ক-ও খেলার ছলে শুরু হয়েছিল। তবে ৯০ এর দশকের শুরুর দিকে স্টেশন-টি সতর্ক হয় এবং নিজেদের লক্ষ্য না ছাড়ার ব্যপারে সচেতন হয়।

১৯৯০ সালের ইতালির সম্প্রচারের মাম্মি ল এর কারণে এই খেলা কোম্পানি-তে রুপান্তরিত হয়।

১৯৯১ সালে তারা প্রথম কালবেরিয়ান রেডিও হিসেবে রেডিও ডাটা সিস্টেম ব্যবহার করে।

১৯৯৪ সালে এই ব্যপারটি ডিজিটাইজড হয় এবং তখন থেকেই ট্রান্সমিশন, অ্যানালগ পধতির যন্ত্রের সাথে মিলতে পারে না। প্রথমবারের মত কালবেরিয়া-তে এই সাফল্য পাওয়া গিয়েছিলো এবং প্রথমবারের মত ইতালি-তে রেডিওর জন্য এই প্রযুক্তি-র সদব্যবহার করা হয়।

১৯৯৭ সালে তিনি প্রথম ইতালীয়-দের একজন হিসেবে রেডিও ট্রান্সমিশন পরীক্ষা করেন, বিশেষত ‘’’রিয়াল আউদিও’’’-তে ওয়েবকাস্টিং প্রযুক্তির জন্য

১১৯৮ সালে এর নাম ‘’’স্টুডিও ৫৪ নেটওয়ার্ক’’’ –এ পরিবর্তিত হয়।

২০০০ সালে প্রথম মোবাইল স্টুডিও ‘’’স্টারগেট’’’ প্রথম সম্পাদনা নীতি-র সুচনা করে।.

## অনুষ্ঠান
*	৫৪ নিউজ ইনফর্মেশন ইন রিয়াল টাইম (54 News, information in real time)-- প্রতিদিন সকাল ৭ টা থেকে রাত ৯ টা পর্যন্ত প্রতি ঘণ্টায়
*	সাউন্ডট্র্যাকস- ইল সিনেমা আল্লা রেডিও ( Soundtracks - il cinema alla radio)-- সকাল ৮ টা ৪০, দুপুর ৩ টা ১০ এবং রাত ১১ টা
*	প্রমোডিস্কো ( Promodisco), দুপুর ১২ টা ৪০, বিকাল ৫ টা ৪০ এবং সন্ধ্যা ৭ টা ৪০ 
*	হিস্ট্রি টাইম উইথ লুচানো প্রোকোপিও ( History Time with Luciano Procopio)-- দুপুর ১ টা ৩০, রাত ১১ টা ৩০ এবং ভোর ৫ টা ১০ 
*	এরিয়া ৫৪ ( Area 54) --প্রতিদিন দুপুর ২ টা ৩০ এবং রাত ৯ টা ৩০ 
*	পেজ্জি দা ৯০ ( Pezzi da 90)-- রাত ১০ টা
*	রক ইতালিয়া ( Rock Italia)-- সকাল ৮ টা ৪০, সকাল ৯ টা ৪৫, রাত ৯ টা ২০ এবং রাত ১১ টা ৪৫ 
*	ইতালিয়া ইন প্রিমা পাজিনা, ইনফর্মেশন অ্যান্ড ইন-ডেপথ অ্যানালাইসিস ( Italia in Prima Pagina, information and in-depth analysis)-- সকাল ৬ টা থেকে সকাল ১০ টা
*	রক কালেকশন ( Rock Collection)-- দুপুর ২ টা এবং রাত ৯ টা 
*	৫৪ ডিস্কো হিট (54 Disco Hit)-- সকাল ৭ টা ৩০, দুপুর ১ টা, সন্ধ্যা ৬ টা এবং রাত ১০ টা 
*	রক আ মেজ্জানত্তে (Rock a Mezzanotte)-- মাঝরাতের পর
*	অ্যাকশন প্যারাদে (Action Parade)-- সকাল ৯ টা ৪৫ এবং রাত ১০ টা 
*	দ্যা আলটিমেট আইপড কালেকশন (The Ultimate Ipod Collection)--সকাল ১০ টা ২০ এবং দুপুর ২ টা ২০ 
*	এদিজিওনে লিমিতাতা (Edizione Limitata)-- রাত ১০ টা ৪০ এবং রাত ৩ টা ৪০ 
*	কনচেরতো ইম্পসিবিলে ( Concerto Impossibile)-- সকাল ৩ টা ২০ এবং রাত ১০ টা ৪০ 
*	ইমোজিওনি ( Emozioni)-- রাত ১১ টা ৩০ থেকে
*	দেজা ভু (Dejà vu)-- দুপুর ১২ টা ৩০ থেকে 
*	সেলিব্রিটি (Celebrity)--সকাল ১০ টা ১০ এবং রাত ৯ টা ৩০ 
*	স্তোরিয়ে (Storie)-- দুপুর ২ টা এবং সন্ধ্যা ৬ টা ৪০

## তথ্যসূত্র